I fredags udgav Pave Frans sin første single "Wake Up! Go! Go! Forward!" fra sit kommende album "Wake Up". Albummet vil blive udgivet den 27. november.

Teksterne til sangene på albummet kommer fra Pavens prædikener og taler på italiensk, spansk, portugisisk og engelsk. Dette bliver understøttet af gregoriansk kor, men for det ikke skal blive al for kirkeligt, er der tilsat elementer af progressiv rock. Teksterne tager problemer op som fred, værdighed, miljø og hjælp til nødlidende.

Vatikanet har godkendt Pavens musikalske udgivelse, der er lavet i samarbejde med Believe Digital.

Albummet er produceret af Don Giulio Neroni, der også har produceret album med de to foregående paver, Benedikt og Johannes Paul, for ja, de har også udgivet album, dog inden for klassisk musik. Prog-rock-musikeren Tony Pagliuca står bag de fleste af "Wake Up"-sangene.

Lyt til singlen "Wake Up! Go! Go! Forward!" her